Obertura del termini de sol·licitud d'ajudes per al foment de l'associacionisme a Xirivella
23 de maig de 2024

(Xirivella, 23 de maig de 2024) Demà s'obri el termini per a sol·licitar les ajudes destinades al foment de l'associacionisme i la promoció del teixit associatiu a Xirivella, segons s'ha publicat hui en el Butlletí Oficial de la Província (BOP). Aquestes subvencions estan orientades a cobrir diverses despeses corrents de les associacions locals.

Les ajudes subvencionaran les despeses derivades dels programes d'activitats, el funcionament i manteniment de les seus de les entitats, el personal intern, i l'adquisició d'equipament informàtic que facilite la digitalització de les associacions, així com un altre tipus d'equipament inventariable que afavorisca el desenvolupament de les seues activitats.

El termini per a presentar les sol·licituds s'estén des del 24 de maig fins al 7 de juny de 2024.

Per a més informació, els interessats poden accedir a ajudes associacions 2024, contactar a través del correu participacio@xirivella.es o trucar al telèfon 963135050, extensions 3300-3303.

Les sol·licituds també es poden gestionar a través de la seu electrònica en el següent enllaç: t.ly/huxje .